## Pravilnik o sadržaju zahtjeva i dokumentaciji za izdavanje odobrenja za rad središnjem klirinškom depozitarnom društvu

### NN 117/2013 (18.9.2013.), Pravilnik o sadržaju zahtjeva i dokumentaciji za izdavanje odobrenja za rad središnjem klirinškom depozitarnom društvu

HRVATSKA AGENCIJA ZA NADZOR FINANCIJSKIH USLUGA

2516

Na temelju članka 523. stavka 4. Zakona o tržištu kapitala (»Narodne novine« br. 88/08, 146/08, 74/09 i 54/13) Hrvatska agencija za nadzor financijskih usluga donijela je na sjednici Upravnog vijeća održanoj 13. rujna 2013. godine

PRAVILNIK

O SADRŽAJU ZAHTJEVA I DOKUMENTACIJI ZA IZDAVANJE ODOBRENJA ZA RAD SREDIŠNJEM KLIRINŠKOM DEPOZITARNOM DRUŠTVU

Članak 1.

Ovim Pravilnikom propisuje se sadržaj zahtjeva za izdavanje odobrenja za rad središnjem klirinškom depozitarnom društvu za obavljanje djelatnosti iz članka 506. stavka 1. točke 1., 2., 3., 11., 12. i 13. i stavka 3. navedenog članka Zakona o tržištu kapitala i proširenja odobrenja za rad, potrebna dokumentacija koja se prilaže zahtjevu i sadržaj te dokumentacije.

Članak 2.

Pojmovi koji se koriste u ovom pravilniku imaju sljedeće značenje:

1) Agencija – Hrvatska agencija za nadzor financijskih usluga;

2) Zakon – Zakon o tržištu kapitala;

3) Središnje klirinško depozitarno društvo – osniva se i posluje kao dioničko društvo u skladu s propisima koji uređuju osnivanje i poslovanje trgovačkih društava, ako Zakonom nije drukčije određeno odnosno kao Europsko društvo – Societas Europea (SE) sa sjedištem u Republici Hrvatskoj.

Članak 3.

Sva dokumentacija koja se sukladno odredbama ovog Pravilnika dostavlja Agenciji mora biti dostavljena u izvorniku ili javnobilježnički ovjerenoj preslici, a strane isprave moraju biti propisno ovjerene i prevedene od strane ovlaštenoga sudskog tumača.

ZAHTJEV ZA IZDAVANJE ODOBRENJA ZA RAD

Članak 4.

(1) Zahtjev za izdavanje odobrenja središnjem klirinškom depozitarnom društvu podnose osnivači središnjeg klirinškog depozitarnog društva na obrascu »Zahtjev za izdavanje odobrenja središnjem klirinškom depozitarnom društvu« (Obrazac OSKDD), koji je sastavni dio ovog Pravilnika.

(2) Zahtjev za proširenje odobrenja za rad podnosi uprava središnjeg klirinškog depozitarnog društva na Obrascu OSKDD.

(3) Obrazac OSKDD mora biti u cijelosti popunjen i ispisan elektronski, uredno, čitljivo i bez naknadnog prepravljanja.

(4) Obrazac OSKDD potpisuju osnivači društva u slučaju iz stavka 1. ovog članka Pravilnika odnosno članovi uprave središnjeg klirinškog depozitarnog društva u slučaju iz stavka 2. ovog članka Pravilnika, a potpisi moraju biti javnobilježnički ovjereni.

(5) U zahtjevu za izdavanje odobrenja za rad središnjem klirinškom depozitarnom društvu kao i u zahtjevu za proširenje odobrenja za rad, potrebno je navesti koje djelatnosti iz članka 506. stavka 1. točke 1., 2., 3., 11., 12. i 13. i stavka 3. navedenog članka Zakona, središnje klirinško depozitarno društvo namjerava obavljati te vrstu financijskih instrumenata na koje se odnose navedene djelatnosti odnose.

DOKUMENTACIJA KOJA SE PRILAŽE ZAHTJEVU

Članak 5.

(1) Uz zahtjev iz članka 4. stavka 1. ovog Pravilnika potrebno je priložiti sljedeću dokumentaciju:

1. Statut s ispravom na temelju koje je usvojen;

2. Potvrdu o uplaćenom temeljnom kapitalu sukladno članku 507. Zakona;

3. Detaljan prikaz organizacijske strukture;

4. Podatke o vlasničkoj strukturi;

5. Podatke o imateljima kvalificiranih udjela;

6. Podatke o uskoj povezanosti imatelja kvalificiranih udjela u društvu;

7. Popis članova nadzornog odbora;

8. Zahtjev za izdavanje suglasnosti za obavljanje dužnosti članova uprave temeljem odredbi Zakona i pravilnika donesenog sukladno članku 286. stavkom 6. u svezi s člankom 509. Zakona.

9. Izjavu o ispunjenju uvjeta i opis načina ispunjavanja uvjeta propisanih člankom 524. stavkom 2. kao i člancima 511. – 520. Zakona;

10. Prijedlog Pravila i Uputa središnjeg klirinškog depozitarnog društva;

11. Prijedlog Cjenika središnjeg klirinškog depozitarnog društva;

12. Prijedlog Pravila o načinu uplate doprinosa i upotrebi sredstava Fonda za zaštitu ulagatelja, ako se zahtjev odnosi na izdavanje odobrenja za obavljanje djelatnosti iz članka 506. stavak 1. točka 11. Zakona;

13. Poslovni plan s podacima o planiranim poslovnim aktivnostima (Program rada);

14. Prijedloge akata kojima središnje klirinško depozitarno društvo propisuje pravila, mjere i postupke iz članaka 511. do 520. Zakona;

15. Podatke o izdvajanju poslovnih procesa sukladno članku 514. Zakona;

16. Za osnivače pravne osobe financijske izvještaje za protekle tri godine, odnosno ako je društvo osnovano unutar protekle tri godine, financijske izvještaje za svaku godinu od osnivanja, a ako financijski izvještaji podliježu obvezi revizije, prilažu se revidirani financijski izvještaji;

17. Potvrdu o plaćenoj naknadi i administrativnoj pristojbi;

18. Dodatnu dokumentaciju na zahtjev Agencije.

(2) Uz zahtjev za izdavanje odobrenja za rad, podnositelj zahtjeva dužan je priložiti i dokumentaciju propisanu odredbama pravilnika Agencije iz članka 50. stavka 4. u svezi s člankom 510. Zakona, kojim je propisana dokumentacija potrebna za procjenu zahtjeva za izdavanje suglasnosti za stjecanje kvalificiranog udjela.

(3) Ako Agencija raspolaže ispravama iz stavka 1. ovog članka, podnositelj zahtjeva iste nije dužan priložiti zahtjevu za izdavanje odobrenja za rad.

DOKUMENTACIJA KOJA SE PRILAŽE ZAHTJEVU ZA PROŠIRENJE ODOBRENJA ZA RAD

Članak 6.

Uz zahtjev za proširenje odobrenja za rad iz članka 4. stavka 2. Pravilnika, potrebno je priložiti sljedeću dokumentaciju:

a) izmijenjeni odnosno dopunjeni statut s ispravom na temelju koje je usvojen,

b) popis članova uprave te dokaze o ispunjavanju uvjeta za obavljanje funkcije člana uprave sukladno propisima koji uređuju djelatnost za koju se traži proširenje odobrenja za rad,

c) izjavu podnositelja zahtjeva o ispunjavanju uvjeta vezanih za organizacijske zahtjeve sukladno propisima koji uređuju djelatnost za koju se traži proširenje odobrenja za rad,

d) dokaze o izvoru financijskih sredstava za uplatu temeljnog kapitala sukladno propisima koji uređuju djelatnost za koju se traži proširenje odobrenja za rad,

e) dokaz o plaćenoj administrativnoj pristojbi i naknadi,

f) dodatnu dokumentaciju na traženje Agencije.

Članak 7.

(1) Ovaj Pravilnik stupa na snagu osam dana od dana objave u »Narodnim novinama«.

(2) Stupanjem na snagu ovog Pravilnika prestaje važiti Pravilnik o sadržaju zahtjeva i dokumentaciji koja se prilaže zahtjevu za izdavanje odobrenja središnjem klirinškom depozitarnom društvu (»Narodne novine« br. 5/09).

Klasa: 011-02/13-04/52

Urbroj: 326-770-13-1

Zagreb, 13. rujna 2013.

Predsjednik Upravnog vijeća

Petar-Pierre Matek, v. r.

Obrazac [OSKDD]

ZAHTJEV ZA IZDAVANJE ODOBRENJA SREDIŠNJEM KLIRINŠKOM DEPOZITARNOM DRUŠTVU

• Uputa

Zahtjev mora biti u cijelosti popunjen i ispisan elektronski, uredno, čitljivo i bez naknadnog prepravljanja.

• Značenje izraza u ovom zahtjevu:

Podnositelj zahtjeva – osnivači ili članovi uprave središnjeg klirinško depozitarnog društva

Agencija – Hrvatska agencija za nadzor financijskih usluga

Zakon – Zakon o tržištu kapitala

Središnje klirinško depozitarno društvo – osniva se i posluje kao dioničko društvo u skladu s propisima koji uređuju osnivanje i poslovanje trgovačkih društava, ako Zakonom nije drukčije određeno odnosno kao Europsko društvo – Societas Europea (SE) sa sjedištem u Republici Hrvatskoj.

1) Poslovi iz članka 506. stavka 2. i 3. Zakona u odnosu na koje se podnosi zahtjev:

(u početni lijevi stupac unesite znak X pokraj željene točke)

|  |  |
| --- | --- |
|  | 1. Poslovi vođenja središnjeg depozitorija nematerijaliziranih vrijednosnih papira |
|  | 2. Poslovi vođenja središnjeg registra financijskih instrumenata |
|  | 3. Poslovi upravljanja sustavom poravnanja i/ili namire transakcija sklopljenih na uređenom tržištu i MTP-u ili izvan uređenog tržišta i MTP-a |
|  | 4. Poslovi Operatera Fonda za zaštitu ulagatelja, u skladu s odredbama članka 222. stavka 3. Zakona |
|  | 5. Vođenje službenog registra propisanih informacija, u skladu s odredbama članka 444. Zakona |
|  | 6. Druge djelatnosti/usluge u svezi s poslovanjem s nematerijaliziranim vrijednosnim papirima i drugim financijskim instrumentima (navesti koje): |

2) Vrsta financijskih instrumenata za koje se podnosi zahtjev:

(u početni lijevi stupac unesite znak X pokraj željene točke)

|  |  |  |
| --- | --- | --- |
|  | 1. | Sve financijske instrumente |
|  | 2. | Pojedine financijske instrumente, i to: |
|  |  | a) prenosive vrijednosne papire |
|  |  | b) instrumente tržišta novca |
|  |  | c) jedinice u subjektima za zajednička ulaganja |
|  |  | d) izvedenice |

3.) Podaci o Podnositelju zahtjeva:

|  |  |
| --- | --- |
| 1. | Tvrtka: |
| 2. | Adresa sjedišta: |
| 3. | Poslovna adresa: |
| 4. | Broj telefona: |
| 5. | Broj telefaxa: |
| 6. | Elektronska pošta: |
| 7. | Internet stranice: |
| 8. | Broj zaposlenih: |
| 9. | Matični broj subjekta (MBS): |
| 10. | Osobni identifikacijski broj (OIB): |
| 11. | Broj rješenja o registraciji kod nadležnog trgovačkog suda: |
| 12. | Iznos temeljnog kapitala (za pravne osobe): |
| 13. | Ime i prezime, te funkcija osobe ovlaštene za kontakt s Agencijom: |

4.) Popis osnivača:

|  |  |  |  |
| --- | --- | --- | --- |
| Redni broj | Ime i prezime/Tvrtka: | Adresa prebivališta/sjedišta: | OIB |
| 1. |  |  |  |
| 2. |  |  |  |
| 3. |  |  |  |

5.) Popis članova uprave i nadzornog odbora (uključujući svaku osobu koja, bez obzira na svoje zvanje obavlja izvršne dužnosti ili je zadužena za određivanje politike Podnositelja zahtjeva), njihovo zvanje, broj dionica koji drže u Podnositelju zahtjeva – pravnoj osobi te postotak glasova koji im pripada:

|  |  |  |  |
| --- | --- | --- | --- |
| Redni broj | Ime i prezime | Funkcija | Broj dionica |
| 1. |  |  |  |
| 2. |  |  |  |
| 3. |  |  |  |

6.) Popis svih dioničara s brojem dionica koje drže u Podnositelju zahtjeva:

|  |  |  |  |
| --- | --- | --- | --- |
| Redni broj | Ime i prezime/tvrtka | OIB | Broj dionica |
| 1. |  |  |  |
| 2. |  |  |  |
| 3. |  |  |  |

7.) DA/NE pitanja:

Ako je odgovor na bilo koje od sljedećih pitanja »da«, molimo da iznesete detaljno objašnjenje odgovora na posebnom dodatku te ga priložite ovom zahtjevu, uključujući imena, prezimena i adrese svake fizičke ili tvrtku pravne osobe, uz detaljan opis njihove povezanosti s Podnositeljem zahtjeva.

(u desnom stupcu zaokružiti odgovor)

|  |  |
| --- | --- |
| 1. Obavlja li Podnositelj zahtjeva, u trenutku popunjavanja ovog zahtjeva, poslove s vrijednosnim papirima propisane člankom 506. Zakona? | DANE |
| 2. Kontrolira li određena osoba, čije ime nije navedeno pod točkom 6. ovog zahtjeva, izravno ili neizravno upravljanje Podnositelja zahtjeva? | DA NE |
| 3. Je li u posljednjih 5 (pet) godina bilo koja od osoba navedenih pod točkama 4. i 5. bila kažnjavana (od strane hrvatskog ili stranog suda) za počinjena kaznena djela koja uključuju: | DA NE |
|  |  |
| a. krivotvorenje novca | DA NE |
|  |  |
| b. krivotvorenje vrijednosnih papira | DA NE |
|  |  |
| c. krivotvorenje znakova za vrijednost | DA NE |
|  |  |
| d. izradba, nabavljanje, posjedovanje, prodaja ili davanja na uporabu sredstava za krivotvorenje | DA NE |
|  |  |
| e. krivotvorenje znakova za obilježavanje robe, mjera i utega | DA NE |
|  |  |
| f. prikrivanje protuzakonito dobivenog novca | DA NE |
|  |  |
| g. povreda ravnopravnosti u obavljanju gospodarske djelatnosti | DA NE |
|  |  |
| h. pogodovanje vjerovnika | DA NE |
|  |  |
| i. zlouporaba stečaja | DA NE |
|  |  |
| j. zlouporaba u postupku stečaja | DA NE |
|  |  |
| k. zlouporaba u postupku prisilne nagodbe ili stečaja | DA NE |
|  |  |
| l. obmanjivanje kupaca | DA NE |
|  |  |
| m. povreda prava industrijskog vlasništva i neovlaštena uporaba tuđe tvrtke | DA NE |
|  |  |
| n. utaja poreza i drugih davanja | DA NE |
|  |  |
| o. povreda obveze vođenja trgovačkih i poslovnih knjiga | DA NE |
|  |  |
| p. stvaranje monopolističkog položaja na tržištu | DA NE |
|  |  |
| q. nelojalna konkurencija u vanjskotrgovinskom poslovanju | DA NE |
|  |  |
| r. nedozvoljena trgovina zlatom | DA NE |
|  |  |
| s. nesavjesno gospodarsko poslovanje | DA NE |
|  |  |
| t. zlouporaba ovlasti u gospodarskom poslovanju | DA NE |
|  |  |
| u. prijevara u gospodarskom poslovanju | DA NE |
|  |  |
| v. sklapanje štetnog ugovora | DA NE |
|  |  |
| w. primanje mita u gospodarskom poslovanju | DA NE |
|  |  |
| x. davanje mita u gospodarskom poslovanju | DA NE |
|  |  |
| y. izdavanje i neovlašteno pribavljanje poslovne tajne | DA NE |
|  |  |
| z. nedozvoljena proizvodnja | DA NE |
|  |  |
| aa. nedozvoljena trgovina | DA NE |
|  |  |
| bb. izbjegavanje carinskog nadzora | DA NE |
|  |  |
| cc. krivotvorenje isprave | DA NE |
|  |  |
| dd. krivotvorenje službene isprave | DA NE |
|  |  |
| ee. posebni slučajevi krivotvorenja isprave | DA NE |
|  |  |
| ff. izradba, nabavljanje, posjedovanje, prodaja ili davanje na uporabu sredstava za krivotvorenje isprava | DA NE |
|  |  |
| gg. ovjerovljavanje neistinitog sadržaja | DA NE |
|  |  |
| 4. Je li koja od osoba navedenih pod točkama 4. ili 5. pod zabranom obavljanja zanimanja koje je u potpunosti obuhvaćeno predmetom poslovanja Podnositelja zahtjeva? | DA NE |
|  |  |
| 5. Je li otvoren stečajni postupak/postupak predstečajne nagodbe nad Podnositeljem zahtjeva? | DA NE |
|  |  |
| 6. Je li protiv koje od osoba navedenih pod točkama 4. ili 5. trenutno vodi bilo kakav sudski postupak? (ako »da«, navesti kakav, pred kojim sudom, te oznaku predmeta) | DA NE |
|  |  |
| 7. Ima li Podnositelj zahtjeva izravno ili neizravno udjele ili dionice u drugom investicijskom društvu ili drugom trgovačkom društvu? | DA NE |
|  |  |
| 8. Je li bilo koja od osoba navedenih pod točkama 4. ili 5., po saznanju potpisnika prijave, zaposlena u drugom investicijskom društvu ili je član nadzornog odbora ili uprave u drugom investicijskom društvu? | DA NE |

8.) Navedite račune koje Podnositelj zahtjeva ima otvorene:

|  |  |  |
| --- | --- | --- |
| Redni broj | Ime i prezime/tvrtka | Račun za redovno (kunsko /devizno) poslovanje |
| 1. |  |  |
| 2. |  |  |
| 3. |  |  |

9.) Ima li Podnositelj zahtjeva nekretnine u vlasništvu/posjedu?

|  |  |  |  |
| --- | --- | --- | --- |
| Redni broj | Ime i prezime/tvrtka | Adresa | Opis i podaci iz Zemljišnih knjiga/Katastra (katastarska općina, čestica, broj uloška) |
| 1. |  |  |  |
| 2. |  |  |  |
| 3. |  |  |  |

IZMJENE PODATAKA IZ ZAHTJEVA

Podnositelj zahtjeva je obvezan u roku od 8 (osam) dana izvijestiti Agenciju o svakoj promjeni podataka navedenih u ovom zahtjevu.

POTPISNA STRANICA

• Ovaj zahtjev potpisuju osnivači odnosno članovi uprave središnjeg klirinško depozitarnog društva u slučaju proširenja odobrenja za rad, a potpisi moraju biti javnobilježnički ovjereni. Potpisnici jamče za istinitost i vjerodostojnost navedenih podataka i izjava, uključujući podatke navedene u prilozima ovom zahtjevu, koji se smatraju sastavnim dijelom ovog zahtjeva. Potpisnici nadalje jamče da svi podaci prethodno dostavljeni nisu promijenjeni te da su istiniti i vjerodostojni.

• Potpisnici ovog zahtjeva izjavljuju da su isti pročitali u cijelosti, u potpunosti ga razumjeli, iznijeli gore navedene podatke sukladno svim svojim osobnim i stručnim saznanjima i informacijama kojima raspolažu te u potpunosti jamče pod kaznenom i materijalnom odgovornošću za istinitost istih.

• Potpisnici ovog zahtjeva izjavljuju da su upoznati s činjenicom da navođenjem podataka koji ne odgovaraju stvarnom stanju stvari, čine kazneno djelo.

Ovaj zahtjev mora biti potpisan od strane osnivača odnosno od strane članova uprave središnjeg klirinškog depozitarnog društva u slučaju proširenja odobrenja za rad:

Ime i prezime, funkcija

Pečat Podnositelja zahtjeva:

117 18.09.2013 Pravilnik o sadržaju zahtjeva i dokumentaciji za izdavanje odobrenja za rad središnjem klirinškom depozitarnom društvu

117 18.09.2013 Pravilnik o sadržaju zahtjeva i dokumentaciji za izdavanje odobrenja za rad središnjem klirinškom depozitarnom društvu

117 18.09.2013 Pravilnik o sadržaju zahtjeva i dokumentaciji za izdavanje odobrenja za rad središnjem klirinškom depozitarnom društvu

Pravilnik, NN 117/2013-2516
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)